**KUUSALU VALD**

**2024. aasta eelarve lühiülevaade**

Kuusalu vald kinnitas oma prioriteedid 2024. aastaks eelarvestrateegias 2024 - 2027, mis kinnitati detsembris 2023.

Kuusalu Vallavolikogu võttis vastu Kuusalu valla 2024. aasta eelarve 24. jaanuar 2024 määrusega nr 1.

**Kuusalu valla 2024. aasta põhieesmärkideks on:**

* jätkata Kuusalu Keskkooli ehituse ja renoveerimisega
* valla töötasude konkurentsivõime säilitamine
* jätkusuutliku eelarvepositsiooni tagamine.

**Põhitegevuse tulud**

**2024. aastaks on põhitegevuse tulud planeeritud 14 771 215 eurot.**

|  |  |  |  |  |
| --- | --- | --- | --- | --- |
|  | **2023 täitmine** | **Osakaal** | **2024 eelarve** | **Osakaal** |
| Maksutulud | 8 655 450 | 60,61% | 9 540 000 | 64,59% |
| Tulu kaupade ja teenuste müügist | 726 472 | 5,09% | 790 000 | 5,35% |
| Saadavad toetused tegevuskuludeks | 4 502 215 | 31 53% | 4 041 215 | 27,36% |
| Muud tegevustulud | 396 935 | 2,77% | 400 000 | 2,71% |
| **Põhitegevuse tulud kokku** | **14 281 072** |  | **14 771 215** |  |

Eelarve tuludest on 64,59% maksutulud (9 200 000 eurot tulumaks ja 340 000 eurot maamaks). Võrreldes eelmise aasta tekkepõhise täitmisega on tulumaksu kasvu planeeritud 10,7%.

Maamaksu laekumist on planeeritud 10 000 eurot vähem, kui varasematel aastatel.

Kaupade ja teenuste müügist laekub eelarvesse 5,35%. Laekumine on kavandatud eelneva aastaga võrreldes suurem 8,7%. Käesoleval aastal on tulud kaupade ja teenuste müügist planeeritud tavapärases mahus.

Saadud toetused moodustavad 27,36% eelarve tuludest. Toetus- ja tasandusfondi on planeeritud 3 881 215 eurot. Toetusfondion võrreldes 2023. aastaga vähendatud. Asendus- ja järelhooldusteenus, matusetoetus ning pikaajalise hoolduse korraldamise toetus läheb tulubaasi ehk laekub tulumaksu kaudu ning kõrgenenud kuludega toimetulemise toetus oli 2023. aastal ühekordne toetus.

Sihtotstarbeliste toetustena on eelarvesse veel paneeritud Kaitseministeeriumi saadav toetus 150 000 eurot ja Harju Maakonnaraamatukogult saadud tasuta raamatud (10 000 eurot). Teised aasta jooksul saadavad sihtotstarbelised toetused lülitatakse eelarvesse lisaeelarvete menetlemisel.

Muud tulud moodustavad eelarve tuludest 2,71% (sellest kaevandamistasu 385 000 eurot).

**Põhitegevuse kulud**

**2024. aastaks on põhitegevuse kulud planeeritud 13 846 636 eurot.**

See on 375 112 eurot ehk 2,71% rohkem kui 2023. aasta täitmine.

|  |  |  |  |  |
| --- | --- | --- | --- | --- |
|  | **2023 täitmine**  | **Osakaal** | **2024 eelarve** | **Osakaal** |
| Eraldised tegevuskuludeks | 1 011 923 | 7,51% | 1 095 787 | 7,91% |
| Personalikulud | 8 018 272 | 59,52% | 8 488 742 | 61,31% |
| Majandamiskulud | 4 432 193 | 32,90% | 4 241 407 | 30,63% |
| Muud kulud | 9 136 | 0,07% | 20 700 | 0,15% |
| **Põhitegevuse kulud kokku** | **13 471 524** |  | **13 846 636** |  |

Eraldised tegevuskuludeks on suurenenud 83 864 eurot ehk 8,3%. Korrigeeritud on toetusfondist saadavaid toetusi, mis on vähenenud ja võrreldes 2023. aasta täitmisega on sotsiaaltoetused suurenenud sotsiaalhoolekandeteenusele.

Personalikulud on võrreldes 2023. aasta täitmisega suuremad 470 470 eurot. Üldhariduskoolide õpetajate palgatõus on 2024. aastal 3,01%. 2024. aastal tõuseb ka alampalk ja lasteaia õpetajate palgad on võrdsustatud õpetaja palgaga alates 01.01.2024 ning ülejäänud valla töötajatele on palgavahendid arvestatud kehtivate palkadega, mis kinnitati 01.04.2023.a.

Majandamiskulud on vähenenud 190 786 eurot. 2023. aasta eelarve täitmine sisaldab laekunud sihtotstarbelisi toetusi majandamiskulude katteks. 2024. aastal lülitatakse saadavad sihtrahad eelarvesse aasta jooksul lisaeelarvetega.

Muud kulud on suurenenud 11 564 eurot. 2024. aasta eelarve sisaldab reservfondi summas 20 000 eurot.

**Põhitegevuse kulud jagunevad üheksa erineva valdkonna vahel**:

|  |  |
| --- | --- |
| **Valdkond** | **2024. eelarve** |
|  | **Summa** | **Osakaal** |
| Üldised valitsussektori teenused | 946 930 | 6,84% |
| Avalik kord ja julgeolek | 26 200 | 0,19% |
| Majandus | 578 658 | 4,18% |
| Keskkonnakaitse | 366 800 | 2,65% |
| Elamu- ja kommunaalmajandus | 313 733 | 2,27% |
| Tervishoid | 13 650 | 0,10% |
| Vabaaeg, kultuur ja religioon | 581 646 | 4,20% |
| Haridus | 9 687 052 | 69,96% |
| Sotsiaalne kaitse | 1 331 967 | 9,62% |
| **Põhitegevuse kulud kokku** | **13 846 636** |   |

**Investeerimistegevus**

**Investeerimistegevuse kogukuluks on planeeritud -1 660 000 eurot:**

* Sihtfinantseerimise tulu +20 000 eurot
* Investeerimistegevuse kulud -1 230 000 eurot
* Põhivara soetuseks antav sihtfinantseerimine -50 000 eurot
* Finantstulud ja -kulud -400 000 eurot.

Põhivara soetuseks saadav sihtfinantseerimine on 2024. aasta eelarves planeeritud Hajaasustuse programmi toetus 20 000 eurot.

2024. aasta eelarves on planeeritud investeeringuteks 1 230 000 eurot. Suurimaks projektiks on jätkata Kuusalu Keskkooli ehitusega, milleks on arvestatud 985 000 eurot. Teised investeeringud on veel valla teede ja tänavate renoveerimine 185 000 eurot, valla üldplaneeringu koostamine 35 000 eurot, Kolga Kooli ehitustehniliseks ekspertiisiks 15 000 eurot ja Kaasavale eelarvele 10 000 eurot.

2024. aasta eelarves on planeeritud põhivara soetuseks antavaks sihtfinantseerimiseks Hajaasustuse programmile 50 000 eurot (sh. riigi toetus 20 000 eurot).

Finantstuludena on 2024. aasta eelarves planeeritud panga intressitulu 15 000 eurot.

Laenuintresside tasumiseks on kokku arvestatud 415 000 eurot:

* Kuusalu Keskkooli Spordikeskuse laenult 100 000 eurot
* Lasteaedade investeeringute laenult 300 eurot
* Kiiu Mõisa rekonstrueerimise laenult 15 000 eurot
* SA Keskkonnainvesteeringute Keskuse laenult 5 000 eurot
* Kuusalu Keskkooli ja Salmistu sadama laenult 250 000 eurot
* Kuusalu Keskkooli renoveerimiseks võetava laenu intressid 44 700 eurot

**Finantseerimistegevus**

**Finantseerimistegevuse kogukuluks on planeeritud 500 000 eurot.**

Finantseerimistegevuses on kavas võtta laenu 1 000 000 eurot Kuusalu Keskkooli renoveerimiseks.

Laenude ja kapitalirendi tagasimakseid on planeeritud 500 000 eurot:

* Kuusalu Keskkooli Spordikeskuse laenult 123 000 eurot
* Lasteaedade investeeringute laenult 19 500 eurot
* Kiiu Mõisa rekonstrueerimiseks võetud laenult 84 500 eurot
* SA Keskkonnainvesteeringute Keskuse laenult 23 530 eurot
* Kuusalu Keskkooli ja Salmistu sadama laenult 190 000 eurot
* Kuusalu Keskkooli renoveerimiseks võetavalt laenult 59 470 eurot.

**Likviidsete varade muutus**

2024. aasta alguse raha jääk oli 943 343 eurot ja vabad likviidsed vahendid on kasutusele võetud summas 235 421 eurot.

**Finantsseis**

Käesoleval aastal on valla põhitegevuse tulude ja põhitegevuse kulude vahe 924 579 eurot.

2023. aasta lõpu seisuga oli valla netovõlakoormus 46,40% põhitegevuse tuludest. Eelarvestrateegia järgi on planeeritud 2024. aasta lõpuks netovõlakoormuse näitajaks 54,5%. Seaduse kohaselt rakendub Kuusalu vallale netovõlakoormuse ülempiir 80%.

Koostas: Ly Korotejev-Piir

15.03.2023